b'\n_START_ARTICLE_\nDvikova (1971 filmas)\n_START_SECTION_\nTurinys\n_START_PARAGRAPH_\nPo to, kai jo \xc5\xbeirgui \xc4\xafg\xc4\x97l\xc4\x97 gyvat\xc4\x97, garsus Laukini\xc5\xb3 Vakar\xc5\xb3 kaubojus Eibas Krosas priverstas trumpam u\xc5\xbesukti \xc4\xaf miestel\xc4\xaf. Pasklid\xc4\x99s garsas apie jo atvykim\xc4\x85 netrukus sukelia did\xc5\xbeiul\xc4\xaf a\xc5\xbeiota\xc5\xbe\xc4\x85, mat mieste jau kuris laikas gyvena kitas garsus \xc5\xa1aulys Vilas Teneris. Nors jiedu niekada nebuvo susitik\xc4\x99, pasklinda gandas apie galim\xc4\x85 j\xc5\xb3 dvikov\xc4\x85 ir \xc5\xbemon\xc4\x97s pradeda la\xc5\xbeintis. Eibas nenori kovos, bet neturi pinig\xc5\xb3, ir Vilas, manantis, kad i\xc5\xa1 judviej\xc5\xb3 dvikovos bus galima gerai u\xc5\xbedirbti, pradeda j\xc4\xaf kalbinti ir provokuoti susirungti. Galiausiai paskelbiama vieta ir laikas: sekmadienis, ketvirta valanda, koridai naudojama arena u\xc5\xbe miesto, kad visi norintys gal\xc4\x97t\xc5\xb3 \xc4\xafsigyti biliet\xc4\x85 ir pamatyti geriausi\xc5\xb3 Laukini\xc5\xb3 Vakar\xc5\xb3 \xc5\xa1auli\xc5\xb3 dvikov\xc4\x85...'